Һиндстанда поезд һәлакәткә юлыккан: кимендә 91 кеше үлгән

	Бүген иртәнге 3.00 сәгать тирәсендә Һиндстанда Уттар-Прадеш төньяк штатында Индорадан Тантуга баручы пассажир поездының 14 вагоны рельслардан чыккан, дип хәбәр итә ТАСС.	 Җимерелгән поезд кисәкләре арасынан 91 кешенең мәет табылган, зыян күрүчеләрнең саны 150 дән арткан. Коткару эшләре дәвам итә, фаҗига урынында авыр техника, автокраннар эшли. Һәлакәт сәбәбе ачыклана. Рельсларның өзелүе төп версия дип карала. 
	---	
Татар-информ

	№ --- | 20.11.2016	


